
 25.6.2020
 BG
 Официален вестник на Европейския съюз
 L 201/7
 РЕГЛАМЕНТ ЗА ИЗПЪЛНЕНИЕ (ЕС) 2020/869 НА КОМИСИЯТА
 от 24 юни 2020 година
 за изменение на Регламент за изпълнение (ЕС) No 540/2011 по отношение на удължаването на срока на одобренията на активните вещества бефлубутамид, беналаксил, бентиаваликарб, бифеназат, боскалид, бромоксинил, каптан, циазофамид, диметоморф, етефон, етоксазол, фамоксадон, фенамифос, флумиоксазин, флуоксастробин, фолпет, форметанат, метрибузин, милбемектин, Paecilomyces lilacinus, щам 251, фенмедифам, фосмет, пиримифос-метил, пропамокарб, протиоконазол и S-метолахлор
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
 като има предвид, че:
 (1)
 В част А от приложението към Регламент за изпълнение (ЕС) No 540/2011 на Комисията (2) са посочени активните вещества, които се смятат за одобрени съгласно Регламент (ЕО) No 1107/2009.
 (2)
 С Регламент за изпълнение (ЕС) No 2019/707 на Комисията (3) срокът на одобренията на активните вещества фамоксадон и флумиоксазин бе удължен до 30 юни 2020 г., а срокът на одобренията на активните вещества бефлубутамид, беналаксил, бентиаваликарб, бифеназат, боскалид, бромоксинил, каптан, циазофамид, диметоморф, етефон, етоксазол, фенамифос, флуоксастробин, фолпет, форметанат, метрибузин, милбемектин, Paecilomyces lilacinus, щам 251, фенмедифам, фосмет, пиримифос-метил, пропамокарб, протиоконазол и S‐метолахлор — до 31 юли 2020 г.
 (3)
 В съответствие с Регламент за изпълнение (ЕС) No 844/2012 на Комисията (4) бяха подадени заявления за подновяване на одобренията на посочените вещества.
 (4)
 Поради факта, че оценката на всички тези вещества е била забавена по независещи от заявителите причини, е възможно срокът на одобренията на посочените активни вещества да изтече, преди да е взето решение за тяхното подновяване. Поради това е необходимо срокът на техните одобрения да бъде удължен.
 (5)
 Освен това, с цел да се осигури необходимото време за извършване на оценка по отношение на свойствата, нарушаващи функциите на ендокринната система, в съответствие с процедурата, установена в членове 13 и 14 от Регламент за изпълнение (ЕС) No 844/2012, се изисква удължаване на срока на одобренията на активните вещества боскалид, каптан, диметоморф, етефон, фолпет, форметанат, милбемектин, фенмедифам, фосмет, пиримифос-метил и пропамокарб.
 (6)
 В случаите, в които следва да се приеме регламент, с който не се подновява одобрението на дадено активно вещество, посочено в приложението към настоящия регламент, тъй като не са изпълнени критериите за одобрение, датата на изтичане на срока следва да бъде определена на същата дата като датата, определена преди приемането на настоящия регламент, или датата на влизане в сила на регламента, с който не се подновява одобрението на активното вещество. В случаите, в които е приет регламент, предвиждащ подновяване на одобрението на активно вещество, посочено в приложението към настоящия регламент, следва да се посочи, съобразно конкретните обстоятелства, най-ранната възможна дата на прилагане.
 (7)
 Като се има предвид, че срокът на някои от одобренията на активните вещества изтича на 30 юни 2020 г., настоящият регламент следва да влезе в сила възможно най-скоро.
